text: Slid gør knallerter ulovlige
  17 maj 2011 kl. 16.30
  Mange knallertejere kører rundt uden at vide, at slid får knallerten til at køre hurtigere  - og at den dermed bliver ulovlig.
  Mange knallertejere kører rundt uden at vide, at de rent faktisk overtræder loven. Den plombering der skal sikre, at knallerten kun kan køre 30 km/t, bliver med tiden slidt - og så kan knallerten pludselig køre meget stærkere.
  Knallertejere skal nemlig skifte en afstandsskive for hver 3.000 km.
  Det vidste 16-årige Rasmus Stoltenborg fra Vejen ikke.
  Han troede, han kørte på en lovlig knallert, da han blev stoppet af politiet. De målte knallerten til 42 km/t, hvilket kostede Rasmus en bøde på 500 kr.
  Politiet siger, at det er ejerens ansvar, at knallerten ikke kan køre hurtigere end 30 km/t.
  